Tangerine (filma)
Tangerine ir 2015. gada ASV komēdijdrāmas filma, kuras režisors, kā arī viens no scenāristiem, producentiem un operatoriem ir Šons Beikers. Filmā galvenās lomas atveido Kitana Kiki Rodrigesa un Maja Teilore. Filma stāsta par transpersonu prostitūtu, kura atklāj, ka viņas draugs un suteners viņu krāpj. Filma uzņemta ar trim iPhone 5S viedtālruņiem. Filmas Tangerine pirmizrāde notika 2015. gada 23. janvārī Sandensas kinofestivālā. Filma saņēma pozitīvas kritiķu atsauksmes un tīmekļa vietnē Rotten Tomatoes tai ir 96% vērtējums.